section_heading: Životopis
paragraph_text: Uz 15-ak romana, autor je i poezije i nekoliko knjiga autobiografske proze. Napisao je više scenarija, među njima i za film "Dim" (Smoke, 1995) Waynea Wanga, koji se smatra kultnim ostvarenjem 1990-ih. Godine 2013. objavio je odabranu prepisku s nobelovcem Johnom Maxwellom Coetzeejem "Ovdje i sad: pisma 2008–11" (Here and Now: Letters 2008–11). U 2017. izdaje opsežni "4321", prvi roman nakon sedam godina, u kojem protagonist Archie Ferguson proživljava četiri alternativne sudbine.